جولدا مائير (بالعبرية: גולדה מאיר) (3 مايو 1898 - 8 ديسمبر 1978). رابع رئيس وزراء للحكومة الاسرائيلية بين 17 مارس 1969م لحد 1974م. و تعتبر مائير هي المرأة الوحيدة اللي اتولت المنصب دا. اتولدت جولدا مابوفيتز يوم 3 مايو 1898 في مدينة كييف في اوكرانيا وهاجرت مع عيلتها لمدينة ميلواكي في ولاية ويسكونسين الأمريكية سنة 1906 . اتخرجت من كلية التربية وعملت في سلك التدريس وانضمّت لمنظمة العمل الصهيونية في سنة 1915م. و بعد كدا هجرت مرة تانية ولكن المرة دي لفلسطين وبصحبة زوجها موريس مايرسون في عام 1921. ولمّا مات جوزها في عام 1951، قررت جولدا تبني اسم عبري فترجمت اسم جوزها الى العبرية (بالفعل يعني اسم مايرسون "ابن مائير" باللغة الييديشية وقررت جولدا مائير اختصاره). انتقلت جولدا لمدينة تل أبيب سنة 1924. وعملت في مهن مختلفة بين اتحاد التجارة ومكتب الخدمة المدنية قبل ما يتم انتخابها في الكنيست الاسرائيلي سنة 1949م. عملت جولدا كوزيرة للعمل في الفترة 1949 ل 1956م وكوزيرة للخارجية في الفترة 1956 ل 1966 في أكثر من تشكيل حكومي. و تم وصفها بأنها "سيدة حديدية" في السياسة الاسرائيلية ؛ وتم تطبيق المصطلح دا بعدين على رئيسة الوزراء البريطانية مارغريت تاتشر.